62024CO0450_INF
Digriet tal-Qorti tal-Ġustizzja (Id‑Disa’ Awla) tal‑10 ta’ Frar 2025 –[Cudu] (
i
)
(Kawża C‑450/24)
“Rinviju għal deċiżjoni preliminari – Artikolu 99 tar-Regoli tal-Proċedura tal‑Qorti tal-Ġustizzja – Risposta li tista’ tiġi dedotta kjarament mill‑ġurisprudenza – Artikolu 17 tal-Karta tad-Drittijiet Fundamentali tal-Unjoni Ewropea – Dritt għall-proprjetà – Deċiżjoni Qafas 2005/212/ĠAI – Konfiska ta’ rikavati, ta’ mezzi strumentali u ta’ proprjetà konnessi mal-kriminalità – Leġiżlazzjoni nazzjonali li tipprevedi l-konfiska, favur l-Istat Membru kkonċernat, tal-proprjetà użata sabiex jitwettaq reat ta’ ħatt illegali ta’ merkanzija fi tranżitu – Proprjetà li tappartjeni lil terz”
Kooperazzjoni ġudizzjarja f’materji kriminali – Deċiżjoni Qafas dwar il-konfiska ta’ rikavati, mezzi strumentali u proprjetà marbuta mal-kriminalità – Kamp ta’ applikazzjoni – Konfiska – Kunċett – Miżura nazzjonali li tagħti lok għall‑konfiska, favur l-Istat, ta’ proprjetà, li tappartjeni lil terz in bona fide, użata sabiex jitwettaq reat ta’ ħatt illegali ta’ merkanzija fi tranżitu – Miżura ordnata minn qorti nazzjonali b’rabta ma’ reat kriminali, li twassal għaċ-ċaħda definittiva tal-proprjetà maqbuda – Inklużjoni – Drittijiet fundamentali – Dritt għall‑proprjetà – Leġiżlazzjoni nazzjonali li tippermetti l-konfiska, favur l-Istat, ta’ proprjetà, li tappartjeni lil terz in bona fide, użata sabiex jitwettaq reat ta’ ħatt illegali ta’ merkanzija fi tranżitu – Inammissibbiltà
(Karta tad-Drittijiet Fundamentali tal-Unjoni Ewropea, Artikolu 17(1); Direttiva tal-Parlament Ewropew u tal-Kunsill 2014/42, il-punt 4 tal-Artikolu 2; Deċiżjoni Qafas tal-Kunsill 2005/212, premessa 3 u Artikolu 2(1))
(ara l-punti 26 sa 31, u d-dispożittiv 1)
Dispożittiv
L-Artikolu 2(1) tad-Deċiżjoni Qafas tal-Kunsill 2005/212/ĠAI tal‑24 ta’ Frar 2005 dwar il-Konfiska ta’ Rikavati, Mezzi Strumentali u Proprjetà Konnessi mal‑Kriminalità, moqri fid-dawl tal-Artikolu 17(1) tal-Karta tad-Drittijiet Fundamentali tal-Unjoni Ewropea,
għandu jiġi interpretat fis-sens li:
jipprekludi leġiżlazzjoni nazzjonali li tippermetti l-konfiska ta’ mezz strumentali użat sabiex jitwettaq reat ta’ ħatt illegali ta’ merkanzija fi tranżitu, meta dan il‑mezz strumentali jkun ta’ terz in bona fide.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.